Guantanamera

"Guantanamera" (בעברית "האישה מגואנטנמו") הוא שיר פטריוטי קובני בספרדית, שכתב והלחין ז'וזיטו פרננדס  ומבוסס על שיר של המשורר הקובני חוסה מארטי. השיר הושמע לראשונה ברדיו בשנת 1929.
השיר הפך ללהיט בינלאומי בשנת 1963, בעקבות הביצוע של הלהקה הווקאלית האמריקאית הסנדפייפרס (The Sandpipers) , בעיבוד של להקת האורגים (The Weavers).
השיר זכה לגרסאות כיסוי רבות ותורגם לשפות שונות.

 גרסת פיט סיגר 
זמן קצר לאחר הקלטת קונצרט האיחוד של הוויברז בקרנגי הול במאי 1963, הקליט הזמר פיט סיגר את השיר באלבומו We Shall Overcome, שגם הוא בוצע בהופעה חיה בקרנגי הול. בעקבות משבר הטילים בקובה, סיגר עודד את הציבור האמריקאי לשיר את השיר כסמל לאחדות בין העם האמריקאי לעם הקובני.

 גרסת הסנדפייפרס 
הגרסה המצליחה ביותר מבחינה מסחרית של השיר בעולם דובר האנגלית הוקלטה על ידי להקת הסנדפייפרס בשנת 1966. ההקלטה שלהם התבססה על ביצוע קונצרט האיחוד של האורגים בקרנגי הול בשנת 1963 ועובדה על ידי מורט גרסון והופקה על ידי טומי ליפומה. השיר הגיע למקום ה-9 בבילבורד הוט 100, ולמקום ה-7 במצעד הסינגלים הבריטי.

 גרסת סליה קרוז
Guantanamera הוא אחד השירים המזוהים ביותר עם הזמרת הקובנית סליה קרוז (1925–2003). השיר מופיע בלפחות 241 תקליטים או אוספים שונים שלה, ההקלטה המסחרית המוקדמת ביותר שלה הייתה בלייבל המקסיקני Tico Records בשנת 1968. לאחר מותה בשנת 2003, היא הובאה למנוחות ברובע הברונקס, ובהתאם לבקשתה נקברה עימה אדמה שהביאה מגואנטנמו, המקום היחיד בקובה שבו יכלה לבקר.

 גרסת וייקליף ז'אן
הגרסה של וייקליף ז'אן לשיר אינה גרסת כיסוי למקור, אלא שילוב עם מילים נוספות ועיבוד מוזיקלי חדש. גרסת האלבום כללה שירה של ג'ני פוג'יטה לצד סליה קרוז (שהקליטה מחדש את שירה לשיר), עם בית ראפ נוסף של לורין היל.
השיר היה מועמד לפרס גראמי לביצוע הראפ הטוב ביותר של צמד או להקה. השיר הגיע למקום ה-29 במצעד הבילבורד Rhythmic Airplay, ולמקום ב-40 הראשונים במספר מדינות, כולל בריטניה.

 גרסאות כיסוי מהעולם
השיר הוקלט על ידי אמנים רבים, ביניהם ברברה אי דיק, דמיס רוסוס, וילי צ'ירינו, חוליו איגלסיאס, ג'ואן באאז, אלביטה, ג'ימי באפט, בובי דארין, ראול מלו, מוסלים מגומאייב, חוזה פליסיאנו, טוני מוטולה, ביסר קירוב, פוארטו פלטה, טריני לופז, לה לופה, ננה מושקורי, טיטו פואנטה, ראולין רודריגז, אנדי ראסל, גלוריה אסטפן, ישראל קנטור , פיל מנסנרה, רוברט ואייט (תחת השם "קאימנרה"), זוקרו פורנסיארי, אנסומן רוי, ועל ידי להקות כמו המאבריקס, אינטי-אילימני, בואנה ויסטה סושיאל קלאב, לוס לובוס , טודוס טוס מוארטוס , הספינרים , לוס פרגוואיוס , והג'יפסי קינגס.
הזמר היהודי-צרפתי-אמריקאי ז'ו דסאן, הקליט את השיר בצרפתית באלבומו השני."A New York" בשנת 1966.

 גרסאות כיסוי מישראל 
 ההרכב המוזיקלי הנשי מחיפה, כרמל א-קפלה, מבצע גרסת אקפלה בספרדית לשיר.
 צמד הדודאים שר גרסה בעברית בשם "ואדי עארה", שיצר הפזמונאי יורם טהרלב, ונכלל באלבומם "סיור עם הדודאים" משנת 1967.
 הזמר רן אלירן שר גרסה בעברית בשם "גואנטנמרה", שכתב אהוד מנור, ונכלל באלבומו "זר של פזמונים" משנת 1967.

 קישורים חיצוניים 

 20px Guantanamera, במסד הנתונים המוזיקלי MusicBrainz
 20px Guantanamera, במסד הנתונים המוזיקלי AllMusic
 20px Guantanamera, במסד הנתונים המוזיקלי Discogs
 Guantanamera, באתר הספרייה הלאומית
 מילות השיר באנגלית, באתר שירונט
 מילות השיר בספרדית ובאנגלית, באתר Top-Tour-of-Spain
 אקורדים לשיר, באתר Chordify
 גרסאות כיסוי לשיר, באתר SecondHandSongs

הביצוע של להקת האורגים (1963)


הביצוע של פיט סיגר (1963)


הביצוע של להקת סנדפייפרס (1966)


הביצוע של סליה קרוז (1966)


 הגרסה בצרפתית של ז'ו דסאן (1966) 


 הגרסה בעברית של הדודאים (1967) 


 הגרסה בעברית של רן אלירן (1967) 


 הערות שוליים 

קטגוריה:שירי 1929
קטגוריה:סינגלים מ-1966
קטגוריה:סינגלים מ-1997
קטגוריה:שירי ז'ו דסאן
קטגוריה:שירי וייקליף ז'אן
קטגוריה:שירי פיט סיגר
קטגוריה:שירים בספרדית
קטגוריה:שירים שתורגמו מספרדית לעברית
קטגוריה:שירים שהופקו על ידי וייקליף ז'אן
קטגוריה:שירי אהבה
קטגוריה:סינגלים בהוצאת A&M רקורדס